Mvua ya laana

Mvua ya laana

Mvua hauaminika kuwa baraka na wengi.Mvua inaponyesha mimea
hunawiri.Vilevile watu hupata maji ya kutosha ya kutumia katika shughuli
za kila siku.Maji hupatikana ya kunyunyuzia mimea na hata ya kuwapa
mifugo.Maji ya kunywa huweza kupatikana.Isitoshe maji ya kupika na kufua
nguo huweza kupatikana.Mito na mabawa hujaa kiasi cha kwamba watu huweza
kupumzika kwenda masafa marefu kwa sababu ya kutafuta maji.

Wale ambao hutumia kilimo kama njia yao ya kuzimbua riziki
hufurahia.Taifa huweza kuwa na chakula cha kutosha.Biashara nyingi pia
huweza kuimarika.Tunapozungumzia kwa mfano biashara ya hoteli.Maji
hutumika sana mahali pale.Kutokana na shughuli kuu kuwa upishi.Upishi
aghalabu hutumia maji.Biashara hii hukosa mwelekeo iwapo maji
yatakosekana.Maji hunywewa pale,hutumika kupikia vyakula ainati na
kusafishia eneo zima la biashara.Wateja huosha mikono kutumia maji hivyo
kutatokea ugumu iwapo kutakuwa na ukosefu wa maji.

Kunazo njia mbalimbali za kuweza kupata maji ya mvua.Kuna baadhi ya watu
ambao hukinga maji na wengine kutengeneza mabwawa.Mvua huweza kufufua
miti iliyo kuwa inakaribia kufa na hata mifugo.Utalii kama kitega uchumi
huweza kuimarika hata zaidi kwa sababu wanyama watapata maji ya kutosha
na chakula hivyo watakuwa na afya njema.Mvua inaponyesha kiasi cha
kuvuka mpaka hali ya mambo hugeuka.

Ninakikumbuka kisa kimoja ambapo mvua ilikuwa imekosekana kwa muda
mwingi sana.Kiangazi kilichokuwepo kilifisha wanadamu pamoja na
wanyama.Watu hasa akina mama walilazimika kutembea Masafa marefu ili
kutafuta maji.Biashara nyingi zilifungwa kwani ilikuwa wazi kwamba
kuendelea kuzifanya kungewaletea hasara wafanyibiashara wengi.Viwanda
Vingi vilisitisha kazi zao kwa sababu walishindwa kuwalipa wafanyikazi
wao walioenda kutafuta maji mbali na kurudi viwandani kuendelea na kazi
zao.

Ghafla mvua ilianza kunyesha pasi kukoma.Watu wakakinga maji mpaka
wakakosa vyombo vya kuekea maji.Mito na mabwawa ilijaa maji hadi
kufurika.Watu wakafurahia kwamba Mungu alikuwa hatimaye amesikia kilio
chao.Wakaona kupumzishwa Kutokana na kwenda mwendo mrefu.Biashara
zilizokuwa zimefungwa zikafunguliwa tena.Shughuli zilizokuwa zimekwama
zikainuka tena.Upanzi wa mimea kama vile mahindi,maharagwe na kunde
ukaanza.Watu wakasifia kwamba mwaka ule wangepata mavuno mengi.

Wanyama walianza kurudisha afya zao.Watu pia hawakuachwa nyuma walianza
pia kurudisha siha zao.Mvua iliendelea kunyesha kwa takriban mwezi
mzima.Ilipotarajiwa kupunguwa ndivyo ilivyozidi.Raha sasa ikageuka
karaha kwani walioishi juu milimani nyumba zao zilisombwa na maji na
kuachwa bila makao.Mimea iliyokuwa tayari imepandwa iling'olewa na
kupelekwa hadi mitoni.Miti mingi iliweza kuanguka ikiwemo miembe na
michungwa.Kulishuhudiwa mafuriko ya ajabu sana.

Masomo yalikatizwa kutokana na shule kusombwa na maji na madarasa kujaa
maji.Ilikuwa vigumu kwa wanafunzi kutembea ili wafike shuleni kwa sababu
njia zilikuwa zimejaa maji ambayo yangewafisha iwapo wangefanya
mzaha.Vifo vilishuhudiwa miongoni mwa watu na wanyama kutokana na mvua
hii.Magonjwa yanayosababishwa na maji chafu yaliibuka.Baadhi ya watu
waliugua kipindupindu na wengine kufa kutokana na kupoteza maji mengi
walipoendesha.Mvua hii ilikuja na upepo hivyo ilisababisha mabati ya
majengo mbalimbali kung'oka.Baadhi ya watu walisikika wakisema kwamba
mvua ya maangamizo ilikuwa imewavamia bila taarifa.Makaburi ya watu
waliokuwa wamezikwa zamani yalifunuliwa.Mazingira yakachafuka kutokana
na harufu mbaya ya mizoga.Malaria ilishuhudiwa kwa wingi.Watoto kwa watu
wazima waliambukizwa ugonjwa huu.Hosipitali zikajaa wagonjwa wengi kila
uchao.

Mambo yalipozidi washika dau walishikamana ili kutafuta suluhu la mvua
hii lakini akili zao zilifika mwisho.Walisikitika maana wasingeweza
kujisaidia wala kusaidia watu wengine.Inasemekana jamii mbalimbali
ziliungana ili kufanya matambiko lakini hata baada ya matambiko mvua
haikuacha kunyesha.Ilinyesha huku ikiendelea kuleta uharibifu zaidi.